[{"text_idx": "#000000", "text": "Canllaw cam wrth gam i helpu meddygon i nodi neu drin clefyd penodol yw\u2019r llwybr diagnosis. Mae\u2019n rhoi gwybod iddyn nhw pa opsiynau sydd ar gael i\u2019w claf a ble allai fod angen eu cyfeirio nhw nesaf. Mae\u2019n gallu bod yn anodd iawn gwneud diagnosis o endometriosis, gan nad yw\u2019n amlygu ei hunan yn yr un ffordd ym mhob claf."}, {"text_idx": "#000002", "text": "Mae\u2019n bwysig cofio, os yw un o\u2019r camau cynnar ar y llwybr diagnosis yn dangos canlyniadau normal, mae\u2019n dal yn bosib bod endometriosis gennych chi. Dim ond profi bod gennych chi endometriosis gall yr archwiliadau a\u2019r sganiau ei wneud, nid profi nad oes gennych chi endometriosis, ac felly dylech symud at y cam nesaf ar y llwybr."}, {"text_idx": "#000004", "text": "Mae endometriosis yn gyflwr anodd i wneud diagnosis ohono, gan fod cymaint o\u2019r symptomau sy\u2019n gysylltiedig a\u0302\u2019r clefyd yn gallu bod yn symptomau o glefydau eraill."}, {"text_idx": "#000012", "text": "Dylai sganiau MRI gael eu dehongli gan weithiwr gofal iechyd proffesiynol sy\u2019n arbenigo mewn delweddu gynaecolegol."}, {"text_idx": "#000016", "text": "Yn ystod laparosgopi diagnostig, mae\u2019n bosib y bydd eich llawfeddyg yn cymryd sampl fach o gelloedd o\u2019ch pelfis a\u2019u hanfon i\u2019w profi am endometriosis yn nes ymlaen."}, {"text_idx": "#000018", "text": "Gall endometriosis fod yn glefyd anodd i\u2019w adnabod, yn enwedig os nad ydych chi wedi gweld arbenigydd endometriosis neu os ydych chi\u2019n ifanc. Ond os caiff gwiriad trylwyr o\u2019ch pelfis ei wneud drwy laparosgopi a bod popeth yn ymddangos yn normal, bydd eich meddyg yn dod i\u2019r casgliad nad oes gennych chi endometriosis."}, {"text_idx": "#000020", "text": "Os cewch ddiagnosis o endometriosis, bydd eich gynaecolegydd yn creu disgrifiad manwl o unrhyw annormaleddau y daethon nhw o hyd iddyn nhw. Bydd hyn yn cynnwys ble yn eich corff y gwelwyd nhw, a faint oedd yno. Weithiau bydd y llawfeddyg yn cofnodi hyn fel camau o 1 i 4 sy\u2019n ymwneud a\u0302 lefel a thrwch yr adlyniadau neu feinwe craith, y tu mewn i\u2019ch pelfis."}, {"text_idx": "#000021", "text": "Mae Cam 1 yn awgrymu bod lefel y clefyd yn llai difrifol heb lawer o effaith ar ffrwythlondeb.\nMae Cam 4 yn awgrymu adlyniadau neu feinwe craith mwy trwchus a\u2019ch bod yn fwy tebygol o brofi anffrwythlondeb."}, {"text_idx": "#000022", "text": "Mae\u2019r system gamau yn asesu effaith y clefyd ar eich gallu i feichiogi, ac nid graddau eich symptomau. Mae\u2019n bwysig iawn cofio nad yw\u2019r camau yma\u2019n cyd-fynd a\u0302 lefel y boen rydych chi\u2019n ei brofi. Gall claf ag endometriosis Cam 1 fod mewn llawer mwy o boen na chlaf ag endometriosis Cam 4."}, {"text_idx": "#000023", "text": "Mae\u2019n ddrwg gen i, mae\u2019r cofnod hwn dim ond ar gael mewn Saesneg Prydain.\nDatblygon ni draciwr symptomau i helpu i dracio symptomau mewn ffordd a fydd yn helpu i gynnal trafodaethau gyda meddyg."}, {"text_idx": "#000025", "text": "Datblygon ni draciwr symptomau i helpu i dracio symptomau mewn ffordd a fydd yn helpu i gynnal trafodaethau gyda meddyg."}, {"text_idx": "#000026", "text": "Canllawiau NICE ar wneud diagnosis a rheoli endometriosis"}]